**Ministru kabineta noteikumu projektu, kas skar oficiālās elektroniskās adreses ieviešanu Valsts probācijas dienesta funkciju izpildē,****sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016. gada 5. janvāra sēdes protokola Nr. 1 28. § 13. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 16. jūnijā Saeima ir pieņēmusi Oficiālās elektroniskās adreses likumu (turpmāk – likums), kurš stāsies spēkā 2018. gada 1. martā. Likums attieksies uz elektronisko saziņu un jebkuru elektronisko dokumentu apriti, izmantojot oficiālo elektronisko adresi, neatkarīgi no to juridiskā spēka. Ņemot vērā to, ka likumā paredzētais mērķis ir nodrošināt drošu, efektīvu un kvalitatīvu elektronisko saziņu un elektronisko dokumentu apriti starp valsts iestādēm un privātpersonām, valsts iestādēm un citiem likumā noteiktiem tiesību subjektiem būs obligāta oficiālās elektroniskās adreses lietošana. Tā kā likums paredz tiesības izveidot un lietot oficiālo elektronisko adresi Iedzīvotāju reģistrā reģistrētām fiziskām personām no 14 gadu vecuma un citām Uzņēmumu reģistra reģistros nereģistrētām personām, var rasties situācija, ka probācijas klients vai cietusī persona komunikācijai ar Valsts probācijas dienestu (turpmāk – dienests) izvēlēsies izmantot oficiālo elektronisko adresi, taču spēkā esošie Ministru kabineta 2010. gada 9. februāra noteikumi Nr. 119 "Kārtība, kādā Valsts probācijas dienests organizē kriminālsoda – piespiedu darbs – izpildi", Ministru kabineta 2010. gada 3. augusta noteikumi Nr. 711 "Kārtība, kādā Valsts probācijas dienests organizē audzinoša rakstura piespiedu līdzekļa – sabiedriskais darbs – izpildi", Ministru kabineta 2015. gada 24. februāra noteikumi Nr. 107 "Kārtība, kādā Valsts probācijas dienests uzrauga nosacīti notiesātās, nosacīti pirms termiņa no soda izciešanas atbrīvotās, nosacīti no kriminālatbildības atbrīvotās personas un personas, kurām piemērots papildsods – probācijas uzraudzība" un Ministru kabineta 2011. gada 5. aprīļa noteikumi Nr. 271 "Noteikumi par izvērtēšanas ziņojumā iekļaujamās informācijas apjomu un tā sastādīšanas un sniegšanas kārtību" (turpmāk – Ministru kabineta noteikumi) neparedz attiecīgu iespēju dienestam komunicēt ar probācijas klientiem un cietušajām personām, izmantojot oficiālo elektronisko adresi.Ņemot vērā minēto, ir jāveic šādi grozījumi:1. Ministru kabineta 2010. gada 9. februāra noteikumos Nr. 119 "Kārtība, kādā Valsts probācijas dienests organizē kriminālsoda – piespiedu darbs – izpildi" ir paredzēts izteikt 5.13. apakšpunktu jaunā redakcijā, kas nosaka, ka probācijas klientam, kuram piemērots kriminālsods – piespiedu darbs, adresētus dokumentus paziņo izmantojot oficiālo elektronisko adresi, ja probācijas klientam ir izveidots un aktivizēts oficiālās elektroniskās adreses konts un saziņa ar probācijas klientu notiek elektroniski vai dienests nosūta elektroniskus dokumentus (atbilstoši likuma 12. panta pirmajā daļā noteiktajam regulējumam).Pašreizējais regulējums nosaka, ka dienests probācijas klientam adresētos dokumentus paziņo:1) izsniedzot personīgi;2) nosūtot uz dzīvesvietas adresi vai norādīto korespondences saņemšanas adresi;3) izmantojot elektroniskos sakarus, ja probācijas klients rakstiski izteicis vēlmi saņemt dokumentus attiecīgā veidā.Papildus noteikts, ka jaunā 5.13. apakšpunkta redakcija stāsies spēkā 2018. gada 1 .jūnijā, tā kā likuma pārejas noteikumu 4. punkts nosaka, ka iedzīvotāju reģistrā reģistrēta fiziskās persona no 14 gadu vecuma varēs izveidot savu oficiālo elektronisko adresi no 2018. gada 1. jūnija. Līdz 2018. gada 1. jūnijam paliek spēkā pašreizējā 5.13. apakšpunkta redakcija.2. Ministru kabineta 2010. gada 3. augusta noteikumos Nr. 711 "Kārtība, kādā Valsts probācijas dienests organizē audzinoša rakstura piespiedu līdzekļa – sabiedriskais darbs – izpildi" ir paredzēts izteikt 5.13. apakšpunktu jaunā redakcijā, kas nosaka, ka probācijas klientam, kuram piemērots audzinoša rakstura piespiedu līdzeklis – sabiedriskais darbs, adresētus dokumentus paziņo izmantojot oficiālo elektronisko adresi, ja probācijas klientam ir izveidots un aktivizēts oficiālās elektroniskās adreses konts un saziņa ar probācijas klientu notiek elektroniski vai dienests nosūta elektroniskus dokumentus (atbilstoši likuma 12. panta pirmajā daļā noteiktajam regulējumam). Pašreizējais regulējums nosaka, ka dienests probācijas klientam adresētos dokumentus paziņo:1) izsniedzot personīgi;2) nosūtot uz dzīvesvietas adresi vai norādīto korespondences saņemšanas adresi;3) izmantojot elektroniskos sakarus, ja probācijas klients rakstiski izteicis vēlmi saņemt dokumentus attiecīgā veidā.Papildus noteikts, ka jaunā 5.13. apakšpunkta redakcija stāsies spēkā 2018. gada 1 .jūnijā, tā kā likuma pārejas noteikumu 4. punkts nosaka, ka iedzīvotāju reģistrā reģistrēta fiziskās persona no 14 gadu vecuma varēs izveidot savu oficiālo elektronisko adresi no 2018. gada 1. jūnija. Līdz 2018. gada 1. jūnijam paliek spēkā pašreizējā 5.13. apakšpunkta redakcija.3. Ministru kabineta 2015. gada 24. februāra noteikumos Nr. 107 "Kārtība, kādā Valsts probācijas dienests uzrauga nosacīti notiesātās, nosacīti pirms termiņa no soda izciešanas atbrīvotās, nosacīti no kriminālatbildības atbrīvotās personas un personas, kurām piemērots papildsods – probācijas uzraudzība" ir paredzēts izteikt 8.3. apakšpunktu jaunā redakcijā, kas nosaka, ka probācijas klientiem, kuri ir nosacīti notiesāti, nosacīti pirms termiņa no soda izciešanas atbrīvoti, nosacīti no kriminālatbildības atbrīvoti un kuriem piemērota probācijas uzraudzība, adresētus dokumentus paziņo izmantojot oficiālo elektronisko adresi, ja probācijas klientam ir izveidots un aktivizēts oficiālās elektroniskās adreses konts un saziņa ar probācijas klientu notiek elektroniski vai dienests nosūta elektroniskus dokumentus (atbilstoši likuma 12. panta pirmajā daļā noteiktajam regulējumam).Pašreizējais regulējums nosaka, ka dienests probācijas klientam adresētos dokumentus paziņo:1) izsniedzot personīgi;2) nosūtot uz dzīvesvietas adresi vai norādīto korespondences saņemšanas adresi; 3) izmantojot elektroniskos sakarus, ja probācijas klients rakstiski izteicis vēlmi saņemt dokumentus attiecīgā veidā.Papildus noteikts, ka jaunā 8.3. apakšpunkta redakcija stāsies spēkā 2018. gada 1. jūnijā, tā kā likuma pārejas noteikumu 4. punkts nosaka, ka iedzīvotāju reģistrā reģistrēta fiziskās persona no 14 gadu vecuma varēs izveidot savu oficiālo elektronisko adresi no 2018. gada 1. jūnija. Līdz 2018. gada 1. jūnijam paliek spēkā pašreizējā 8.3. apakšpunkta redakcija.Šo visu grozījumu iekļaušana Ministru kabineta noteikumos atvieglos dienesta komunikācijas iespējas ar probācijas klientiem, cietušajiem un to likumiskajiem pārstāvjiem, jo radīs iespēju ātrāk, drošāk un ekonomiskāk nosūtīt nepieciešamos dokumentus, ja probācijas klients, cietušais vai likumiskais pārstāvis būs izveidojis oficiālo elektronisko adresi un saziņai ar dienestu izmantos elektroniskos sakarus.4.Ministru kabineta 2011. gada 5. aprīļa noteikumus Nr. 271 "Noteikumi par izvērtēšanas ziņojumā iekļaujamās informācijas apjomu un tā sastādīšanas un sniegšanas kārtību" ir paredzēts papildināt ar 6.1 un 6.2 punktu. Jaunais regulējums paredz dienestam pienākumu nodrošināt saziņu un dokumentu nosūtīšanu elektroniski probācijas klientam un cietušajam uz to oficiālo elektronisko adresi, ja tā tiks aktivizēta un izmantota saziņā ar dienestu (atbilstoši likuma 12. panta pirmajā daļā noteiktajam regulējumam). Šo trīs paziņošanas veidu iekļaušana noteikumos ļaus dienestam lētāk, ērtāk, ātrāk un drošāk komunicēt ar probācijas klientiem, cietušajiem un likumiskajiem pārstāvjiem.Noteikumu 11.1. un 11.2. apakšpunktā paredzēts svītrot vārdus "uz minētās personas deklarēto dzīvesvietu, bet, ja tā neatbilst faktiskajai dzīvesvietai, arī uz tiesas vai prokurora norādīto adresi", tā kā attiecīgi 6.1 punkts detalizēti noteiks veidu, kādā dienests probācijas klientam paziņos dokumentus, bet 11. punkta uzdevums būs tikai noteikt to subjektu loku, kuriem dienestam būs pienākums nosūtīt uzaicinājumu vai informācijas pieprasījumu, lai varētu sagatavot izvērtēšanas ziņojumu.Noteikumu 13. punktu paredzēts izteikt jaunā redakcijā, lai skaidri noteiktu termiņa ilgumu nosūtot uzaicinājumu pa pastu vai oficiālo elektronisko adresi.Noteikumu 22. punktu paredzēts izteikt jaunā redakcijā, vienkāršojot tā uztveramību. Minētie grozījumi nepieciešami, jo noteikumu 6.2 punkts detalizēti noteiks veidu, kādā dienests adresētos dokumentus paziņos cietušajam un pašreizējās redakcijas teksts lieki dublētu paziņošanas veidu.Noteikumu 41. punktu paredzēts izteikt jaunā redakcijā, vienkāršojot tā uztveramību. Noteikumu 41. punkts paredz termiņu un nosaka veidus, kādā dienestam jānosūta tiesai, prokuratūrai vai brīvības atņemšanas iestādei izvērtēšanas ziņojums, taču ņemot vērā paredzētās oficiālās elektroniskās adreses ieviešanu un citos normatīvajos aktos noteiktos dokumentu nosūtīšanas veidus, nav nepieciešama tik detalizēta pašreizējā noteikumu 41. punkta redakcija. Paredzētā noteikumu 41. punkta redakcija ietver tikai adresātu uzskaitījumu un termiņu, kādā jāsastāda un jānosūta izvērtēšanas ziņojums. Noteikumus paredzēts papildināt ar V nodaļu "Noslēguma jautājums". Nodaļa sevī ietvers 47. punktu, kurš noteiks, ka 6.13., 6.22. un 13.2. apakšpunkts stāsies spēkā 2018. gada 1. jūnijā, tā kā likuma pārejas noteikumi 4. punkts paredz tiesības Iedzīvotāju reģistrā reģistrētām fiziskām personām no 14 gadu vecuma izveidot un izmantot oficiālo elektronisko adresi no 2018. gada 1. jūnija. |
| 3. | Projekta izstrādē iesaistītās institūcijas | Tieslietu ministrija (Dienests). |
| 4. | Cita informācija | Nav. |

|  |
| --- |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektos paredzētais regulējums ir attiecināms uz:1. dienesta nodarbinātajiem;
2. probācijas klientiem;
3. cietušām personām kriminālprocesa ietvaros.
 |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projektu tiesiskais regulējums nemaina tiesības un pienākumus, kā arī veicamās darbības. Noteikumu projekta rezultātā tiks nodrošināta drošāka, ātrāka un ērtāka komunikācija starp Dienestu un privātpersonām, tā kā tiks ieviests papildu saziņas veids – saziņa, izmantojot oficiālo elektronisko adresi, ja privātpersonai būs aktivizēts tās konts. |
| 3. | Administratīvo izmaksu monetārs novērtējums | Administratīvās izmaksas naudas izteiksmē gada laikā mērķgrupām, ko veido fiziskas personas, nepārsniedz 200 *euro*, tādēļ šis anotācijas punkts uz noteikumu projektiem nav attiecināms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekti šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Nepieciešamie saistītie tiesību aktu projekti | 2010. gada 9. februāra noteikumi Nr. 119 "Kārtība, kādā Valsts probācijas dienests organizē kriminālsoda – piespiedu darbs – izpildi";Ministru kabineta 2010. gada 3. augusta noteikumi Nr. 711 "Kārtība, kādā Valsts probācijas dienests organizē audzinoša rakstura piespiedu līdzekļa – sabiedriskais darbs – izpildi";Ministru kabineta 2015. gada 24. februāra noteikumi Nr. 107 "Kārtība, kādā Valsts probācijas dienests uzrauga nosacīti notiesātās, nosacīti pirms termiņa no soda izciešanas atbrīvotās, nosacīti no kriminālatbildības atbrīvotās personas un personas, kurām piemērots papildsods – probācijas uzraudzība";Ministru kabineta 2011. gada 5. aprīļa noteikumi Nr. 271 "Noteikumi par izvērtēšanas ziņojumā iekļaujamās informācijas apjomu un tā sastādīšanas un sniegšanas kārtību" |
| Atbildīgā institūcija | Tieslietu ministrija, VPD. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekti šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā to, ka grozījumi Ministru kabineta noteikumos tiek veikti, lai noteikumi atbilstu jau pieņemtajam likumam, sabiedrības līdzdalība un papildus informēšanas pasākumi konkrētajā gadījumā nav nepieciešami. |
| 2. | Sabiedrības līdzdalība projekta izstrādē | Sabiedrības līdzdalību noteikumu projektu izstrādē nebija nepieciešams nodrošināt. |
| 3. | Sabiedrības līdzdalības rezultāti | Noteikumu projekti šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektu izpilde notiks esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Eglons 67244846

Andris.Eglons@vpd.gov.lv